રાજકુમાર હીરાણી-અભિજાત જોશીએ હિંદી સિનેમાના મહાનની કક્ષામાં આવતા ગીતકારોને શ્રદ્ધાંજલિ અર્પી છે એ પ્રેક્ષકો માટે બોનસ છે. આનો ઉલ્લેખ કરવો જ રહ્યો. જીવનમાં આવતી મુશ્કેલીનો સામનો મજરૂહ સુલતાનપુરી-સાહિર લુધિયાણવી-આનંદ બક્ષીની રચના સાંભળીને પણ કરી શકાય એવી પિતાની ફિલસૂફી સંજુ જીવનમાં અપનાવે છે. દાખલા તરીકે, ‘રુક જાના નહીં તૂ કહીં હારકે…’ તો સંજય દત્તની દારૂ-ડ્રગ્ઝ તથા જીવનમાં આવી પડેલી અનેક મુશ્કેલીમાંથી બહાર નીકળવાની જર્નીનું ગીત, સુખવીંદરસિંહના બુલંદ અવાજમાં ગવાયેલું ‘કર હર મૈદાન ફતેહ’ (સ્વરાંકન વિક્રમ) મસ્ત બન્યું છે.